|  |
| --- |
| *Projekts* |
| LATVIJAS REPUBLIKAS MINISTRU KABINETS |
| Noteikumi Nr.\_\_\_\_\_\_  |
| (prot. Nr.\_\_\_\_\_\_.§) |
| **Publisko iepirkumu elektronisko izziņu noteikumi** |
| Izdoti saskaņā ar Publisko iepirkumu likuma82.panta septiņpadsmitās daļas1., 2. un 3.punktu un 391.panta devīto daļu |

1. **. Vispārīgie jautājumi**
2. Noteikumi nosaka:
	1. informācijas sistēmu, kurā saskaņā ar Publisko iepirkumu likuma 82.panta septiņpadsmitās daļas 1., 2. un 3.punktu un 391.panta devīto daļu iegūstama informācija pārbaudei par kandidāta vai pretendenta izslēgšanas no dalības iepirkuma procedūrā vai pretendenta izslēgšanas no dalības iepirkumā nepieciešamību, kā arī šīs sistēmas uzturēšanas un izmantošanas kārtību;
	2. informācijas sistēmā pārbaudāmās informācijas apstrādes mērķi un apjomu, kā arī tos Latvijas Administratīvo pārkāpumu kodeksa, Krimināllikuma un citu likumu pantus, kuri atbilst kandidātu un pretendentu izslēgšanas gadījumiem un par kuros paredzētajiem pārkāpumiem un noziedzīgajiem nodarījumiem veicama pārbaude;
	3. kārtību, kādā informācijas sistēma saņem un apstrādā informāciju no šo noteikumu 5. punktā minēto iestāžu uzturētajām informācijas sistēmām (reģistriem).
3. Noteikumos lietotie termini:
4. elektroniskā izziņa (turpmāk – e-izziņa) – elektroniskā veidā apkopota reģistros pieejamā informācija pārbaudei par kandidāta vai pretendenta atbilstību Publisko iepirkumu likuma 82.panta piektās daļas un 391.panta prasībām.
5. elektroniskās izziņas pieprasītājs (turpmāk – e-izziņas pieprasītājs) – pasūtītājs, kas iepirkuma procedūras ietvaros iegūst informāciju par pretendentiem;
6. elektronisko izziņu apkopošanas sistēma (turpmāk – e-izziņu sistēma) – centralizēta valsts informācijas sistēma, kurā, izmantojot valsts informāciju sistēmu savietotāju, elektroniskās izziņas formā tiek apkopotas ziņas no reģistriem;
7. reģistrs – informācijas sistēma, kurā apstrādāto informāciju izmanto e-izziņu sagatavošanai atbilstoši Publisko iepirkumu likumā noteiktajam mērķim;
8. e-izziņu saņemšanas infrastruktūra (turpmāk – e-izziņu infrastruktūra) – šo noteikumu 2.3. apakšpunktā norādītajā sistēmā un 2.6. apakšpunktā norādītajā piekļuves vietā, izmantoto tehnoloģisko risinājumu kopums, kas nodrošina e-izziņu saņemšanu;
9. piekļuves vieta – tīmeklī uzturēta saskarne, kas nodrošina piekļuvi e-izziņu pieprasīšanas un saņemšanas funkcionalitātei e-izziņu sistēmā;
10. piekļuves vietas lietošanas noteikumi – e-izziņu sistēmas turētāja izstrādāti informācijas sistēmas lietošanas noteikumi;
11. pārbaudāmā persona – persona, par kuru ir pieprasītas ziņas no reģistriem.
12. **. Informācijas sistēma un tās uzturēšana**
13. E-izziņu sistēma nodrošina reģistru sniegto datu apkopošanu un nodošanu e-izziņu pieprasītājiem.
14. Valsts reģionālās attīstības aģentūra (turpmāk – aģentūra), veicot e-izziņu sistēmas pārziņa un turētāja funkcijas, nodrošina:
	1. e-izziņu sistēmas (izņemot reģistru) un tai nepieciešamo informācijas un tehnisko resursu uzturēšanu un drošības pārvaldību, ievērojot normatīvajos aktos par valsts informācijas sistēmām un tām noteiktās vispārējās tehniskās, funkcionalitātes un drošības prasībām;
	2. piekļuves vietu lietošanas noteikumu izstrādi un publicēšanu attiecīgās piekļuves vietas tīmekļa vietnē.
	3. piekļuves vietu lietošanas noteikumos veikto grozījumu publicēšanu attiecīgās piekļuves vietas tīmekļa vietnē 10 darbdienas pirms to spēkā stāšanās.
	4. e-izziņu sistēmā no reģistriem saņemto datu apkopošanu un nodošanu e-izziņas pieprasītājam.
15. Informāciju e-izziņu sagatavošanai e-izziņu sistēmā sniedz šādu reģistru pārziņi, kuri uztur attiecīgo reģistru informācijas un tehnisko resursu funkcionalitāti un nodrošina informācijas apriti:
	1. Iekšlietu ministrijas Informācijas centrs (Sodu reģistrs);
	2. Uzņēmumu reģistrs (Uzņēmuma reģistra informācijas sistēma);
	3. Valsts ieņēmumu dienests (Nodokļu (nodevu) parādnieku datubāze);
	4. Latvijas Republikas pašvaldības (Nekustamo īpašumu nodokļu administrēšanas sistēma);
16. Reģistra pārzinis nodrošina:
	1. reģistrā esošo ziņu sniegšanu atbilstoši e-izziņu pieprasītāja pieprasījumam un sniegtās informācijas pareizību;
	2. reģistra informācijas un tehniskos resursus, kuri nepieciešami integrācijai ar e-izziņu sistēmu un e-izziņu iegūšanas procesam.
17. E-izziņu sistēma ir pieejama, izmantojot šādas aģentūras uzturētas piekļuves vietas:
	1. Valsts informācijas sistēmas savietotāja Individuālās darba vietas sadaļu (pieejama tīmekļa vietnē [http://viss.gov.lv](http://viss.gov.lv/));
	2. Elektronisko iepirkumu sistēmas elektronisko izziņu apakšsistēmu (pieejama tīmekļa vietnē [https://www.eis.gov.lv](https://www.eis.gov.lv/)).
18. E-izziņu iegūšanas procesā:
	1. e-izziņas pieprasītājs, e-izziņu saņemšanai izmantojot piekļuves vietas, ir tiesīgs šo noteikumu 21.punktā noteiktajā apjomā piekļūt reģistros uzkrātajām ziņām, neslēdzot vienošanās ar reģistru pārziņiem;
	2. reģistru pārziņi un aģentūra sadarbojas saskaņā ar šiem noteikumiem, neslēdzot savstarpējas vienošanās.
19. **. Sistēmas izmantošanas kārtība**
20. E-izziņu pieprasīšanu, šo noteikumu 7. punktā minētajās piekļuves vietās, veic attiecīgās piekļuves vietas lietošanas noteikumos noteiktajā kārtībā reģistrēts e-izziņas pieprasītāja lietotājs, kuram ir piešķirtas tiesības veikt e-izziņu pieprasīšanu e-izziņas pieprasītāja vārdā.
21. E-izziņas pieprasītājs nodrošina, ka e-izziņu sistēmu un piekļuves vietas izmanto tikai e-izziņas pieprasītāja reģistrētie un autorizētie lietotāji, kuri rakstveidā apņēmušies saglabāt un nelikumīgi neizpaust e-izziņu iegūšanas procesā saņemtos personas datus. Ja e-izziņas pieprasītājam ir aizdomas, ka autentifikācijas dati it kļuvuši zināmi trešajām personām, e-izziņas pieprasītājs attiecīgās informācijas sistēmas piekļuves vietas lietošanas noteikumos noteiktajā kārtībā par to paziņo aģentūrai.
22. E-izziņas pieprasītāja lietotājs, lai pieprasītu e-izziņu, veic šādas darbības:
	1. autentificējas izvēlētajā e-izziņas piekļuves vietā, kura atbilstoši autentifikācijas datiem attēlo informācijas laukus par izziņas pieprasītāju un izziņas pieprasītāja lietotāju;
	2. izvēloties e-izziņas pieprasīšanas rīku, aizpilda informācijas laukus par publisko iepirkumu, kura ietvaros tiek veikta e-izziņu pieprasīšana, norādot šādu informāciju:
		1. iepirkuma identifikācijas numuru,
		2. tiesību aktu un konkrēto tiesību akta normu, uz kuras pamata tiek veikta pārbaude.
	3. norāda vienu vai vairākus reģistrus, kuros veicama pārbaude;
	4. atlasa attiecīgā publiskā iepirkuma pretendentus, kandidātus vai citas Publisko iepirkumu likuma 391.panta pirmās daļas 7., 8. un 9. punktā minētās ar pretendentu vai kandidātu saistītās personas, šādā kārtībā:
		1. aizpilda informācijas laukus par personām, norādot šādu informāciju:
			1. personas veidu (fiziskā vai juridiskā persona),
			2. reģistrācijas numuru juridiskai personai vai individuālajam komersantam un personas kodu fiziskai personai,
			3. personas dalības veidu attiecīgajā publiskajā iepirkumā (pretendents vai kandidāts; persona, uz kuras iespējām pretendents vai kandidāts balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām; apakšuzņēmējs, kura veicamo būvdarbu vai sniedzamo pakalpojumu vērtība ir vismaz 20 procenti no kopējās iepirkuma līguma vērtības; personālsabiedrības biedrs, ja kandidāts vai pretendents ir personālsabiedrība),
		2. iniciē pārbaudāmo personu identificēšanu pēc šo noteikumu 11.4.1. apakšpunktā norādītās informācijas un attēlo:
			1. fiziskās personas vārdu un uzvārdu vai paziņojumu, ka persona ar šādu personas kodu nav reģistrēta Iedzīvotāju reģistrā vai ir mirusi,
			2. juridiskās personas vai individuālā komersanta nosaukumu vai paziņojumu, ka persona ar šādu reģistrācijas numuru Uzņēmumu reģistrā nav reģistrēta,
	5. pārbauda vai sistēmā attēlota pareiza informācija par e-izziņas pieprasītāju un e-izziņas pieprasītāja lietotāju, kā arī pārbauda e-izziņas pieprasījumā iekļautos datus;
	6. iniciē ziņu pieprasīšanu reģistros vai nosūta informāciju uz elektronisko pastu eis@vraa.gov.lv, ja tiek konstatēta sistēmas attēlotās informācijas neatbilstība.
23. E-izziņu infrastruktūra ne vēlāk kā 24 stundu laikā pēc šo noteikumu 11. punkta kartībā iniciēta e-izziņu pieprasījuma sagatavo un e-izziņu pieprasīšanai izmantotajā piekļuves vietā attēlo:
	1. e-izziņu, kas sagatavota atbilstoši šo noteikumu:
		1. 1., 2., 4. vai 5.pielikumā noteiktajai formai, ietverot tajā reģistros pieejamo informāciju;
		2. 3.pielikumā noteiktajai formai, ietverot tajā reģistros pieejamo informāciju vai paziņojumu par attiecīgā reģistra nepieejamību vai ziņu neesamību;
	2. paziņojumu par reģistru nepieejamību vai ziņu neesamību, kas sagatavots atbilstoši šo noteikumu 6. vai 7. pielikumā noteiktajai formai.
24. Paziņojumu par šo noteikumu 12. punktā noteikto ziņu pieejamību e-izziņas pieprasītājs saņem e-izziņas pieprasītāja norādītajā elektroniskajā pastā un e-izziņu pieprasīšanas piekļuves vietā.
25. Ja no reģistra informācija šo noteikumu 12. punktā noteiktajā termiņā e-izziņas sagatavošanai reģistra nepieejamības dēļ nav saņemta, e-izziņas pieprasītājs veic atkārtotu e-izziņas pieprasīšanu e-izziņu sistēmā vai pieprasa nepieciešamo informāciju iesniegt attiecīgajam reģistra pārzinim.
26. E-izziņas pieprasītāja lietotājs e-izziņu var lejuplādēt un saglabāt elektroniskajā datu nesējā vai izdrukāt, ja šādas izdrukas paredz normatīvie akti.
27. Par e-izziņas formā sagatavotajā informācijā konstatētām kļūdām e-izziņas pieprasītājs rakstveidā informē reģistra, uz kura sniegto ziņu pamata attiecīgā elektroniskās izziņas informācijas daļa sagatavota, pārzini.
28. Aģentūra bloķē e-izziņas pieprasītāja lietotāju piekļuves tiesības e-izziņu saņemšanas sistēmas piekļuves vietai, ja:
	1. e-izziņas pieprasītāja lietotājs pārkāpj šo noteikumu vai piekļuves vietu lietošanas noteikumu prasības;
	2. e-izziņas pieprasītāja lietotājs ir radījis drošības apdraudējumu e-izziņu infrastruktūrai.
29. Iepirkumu uzraudzības birojam savu funkciju veikšanai ir tiesības piekļūt e-izziņu pieprasīšanas vēsturiskajiem datiem.
30. **. Informācijas pārbaudes mērķis un apjoms**
31. E-izziņas pieprasītājs:
	1. pārbaudei vai kandidāts vai pretendents nav izslēdzams no dalības iepirkuma procedūrā saskaņā ar Publisko iepirkumu likuma 39.1 pantu, informāciju no reģistriem pieprasa par:
		1. pretendentu vai kandidātu;
		2. pretendenta vai kandidāta valdes vai padomes locekli vai prokūristu, vai personu, kura ir pilnvarota pārstāvēt pretendentu vai kandidātu darbībās, kas saistītas ar filiāli;
		3. personālsabiedrības biedru, ja kandidāts vai pretendents ir personālsabiedrība;
		4. pretendenta norādīto apakšuzņēmēju, kura veicamo būvdarbu vai sniedzamo pakalpojumu vērtība ir vismaz 20 procenti no kopējās iepirkuma līguma vērtības;
		5. personu, uz kuras iespējām pretendents vai kandidāts balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām.
	2. pārbaudei vai pretendents nav izslēdzams no dalības iepirkumā saskaņā ar Publisko iepirkumu likuma 8.2 panta piekto daļu, informāciju no reģistriem pieprasa par pretendentu.
32. E-izziņas sagatavošanai atbilstoši šo noteikumu 20. punktā noteiktajam mērķim :
	1. Iekšlietu ministrijas Informācijas centrs (Sodu reģistrs) sniedz ziņas par šo noteikumu 8.pielikumā noteiktajiem Krimināllikuma, Konkurences likuma un Latvijas Administratīvo pārkāpumu kodeksa pārkāpumiem;
	2. Uzņēmumu reģistrs sniedz aktuālās ziņas par:
		1. Maksātnespējas (t.sk. bankrota) procesu;
		2. saimnieciskās darbības apturēšanu (pārtraukšanu);
		3. likvidācijas procesu.
	3. Valsts ieņēmumu dienests sniedz ziņas par tā administrēto nodokļu nomaksu;
	4. Latvijas Republikas pašvaldības sniedz ziņas par to administrēto nodokļu nomaksu.
33. **. Kārtība, kādā sistēma saņem un apstrādā informāciju**
34. E-izziņu sagatavošanai nepieciešamās informācijas apstrādē ir iesaistīti reģistru pārziņi un aģentūra. Reģistru pārziņi nodrošina e-izziņu sistēmas pakalpju darbībai nepieciešamās informācijas pieejamību, savukārt aģentūra nodrošina valsts informāciju sistēmu savietotāja un piekļuves vietu darbību.
35. E-izziņu saņemšanai nepieciešamās informācijas sniedzēji ir reģistru pārziņi, kā arī Pilsonības un migrācijas lietu pārvalde attiecībā uz Iedzīvotāju reģistrā esošām ziņām fizisko personu identificēšanai.
36. E-izziņu apkopošanas sistēmā šo noteikumu 11.4.2. apakšpunkta kārtībā iniciētā pārbaudāmo personu identificēšana notiek izmantojot informācijas sistēmu pakalpes:
	1. nosaukuma iegūšanai no Uzņēmumu reģistra pēc reģistrācijas numura, ja pārbaudāmā persona ir juridiskā persona vai individuālais komersants;
	2. personas vārda, uzvārda un statusa iegūšanai no Pilsonības un migrācijas lietu pārvaldes Iedzīvotāju reģistrā pēc personas koda, ja pārbaudāmā persona ir fiziskā persona;
37. Pēc šo noteikumu 11.6. apakšpunktā minētās e-izziņas pieprasīšanas iniciēšanas, lai iegūtu nepieciešamo informāciju par pārbaudāmo personu, izmantojot informācijas sistēmu pakalpes, notiek šāda datu apmaiņa ar reģistriem:
	1. Uzņēmumu reģistrā:
		1. ja pārbaudāmā persona ir juridiskā persona – pēc reģistrācijas numura ziņas par fiziskās personas, kura saistīta ar pārbaudāmo personu (pārbaudāmās personas valdes vai padomes locekļi, prokūristi, kā arī personas, kuras ir pilnvarotas pārstāvēt pārbaudāmās personas darbībās, kas saistītas ar filiāli), vārdu, uzvārdu un personas kodu;
		2. ja pārbaudāmā persona ir juridiskā persona – pēc reģistrācijas numura ziņas par pārbaudāmās personas maksātnespējas (t.sk.bankrota) procesiem, saimnieciskās darbības apturēšanas (pārtraukšanas) faktu, likvidācijas procesu (datumi, procesu apraksti);
		3. ja pārbaudāmā persona ir fiziskā persona – pēc personas koda vai reģistrācijas numura (ja pārbaudāmā persona ir individuālais komersants) ziņas par pārbaudāmās personas maksātnespējas procesu (datums, procesa apraksts);
	2. Iekšlietu ministrijas Informācijas centra Sodu reģistrā ziņas par pārbaudāmās personas un katras šo noteikumi 24.1.1. apakšpunkta kārtībā identificētās ar pārbaudāmo personu saistītās fiziskās personas šo noteikumu 8.pielikumā noteiktajiem Krimināllikuma, Konkurences likuma un Latvijas Administratīvo pārkāpumu kodeksa normu pārkāpumiem (Tiesību akta nosaukums, kā arī pārkāptā tiesību norma) pēc personas koda (fiziskajām personām) vai reģistrācijas numura (juridiskajām personām);
	3. Valsts ieņēmumu dienestā ziņas par pārbaudāmās personas nodokļu nomaksu (parāda aprēķina datums, parāda apjoms, valūta, kurā ir aprēķināts parāds) pēc personas koda (fiziskajām personām) vai reģistrācijas numura (juridiskajām personām);
	4. Pašvaldībās ziņas par pārbaudāmās personas nodokļu nomaksu (parāda aprēķina datums, parāda apjoms, valūta, kurā ir aprēķināts parāds) pēc personas koda (fiziskajām personām) vai reģistrācijas numura (juridiskajām personām).
38. E-izziņu sagatavošanai nepieciešamo aktuālo ziņu pieejamību reģistru pārziņi nodrošina:
	1. ne retāk kā divreiz mēnesī 6. un 27.datumā attiecībā uz Valsts ieņēmumu dienesta nodokļu parādu aprēķinu;
	2. vienlaikus ar reģistros uzkrājamo ziņu izmaiņām attiecībā uz Iekšlietu ministrijas Informācijas centra Sodu reģistrā, Uzņēmumu reģistrā vai Pilsonības un migrācijas lietu pārvaldes datu bāzē esošajām ziņām, kā arī pašvaldību datu bāzēs esošajā ziņām attiecībā uz nekustamā īpašuma nodokļa parādu aprēķinu.
39. Pēc šo noteikumu 24. punktā minēto ziņu iegūšanas vai pēc šo noteikumu 12. punktā noteiktā termiņa beigām e-izziņu sistēma pārtrauc ziņu iegūšanas procesu no reģistriem un sagatavo elektronisko informāciju par to paziņojot izziņas pieprasītājam.
40. Visu šo noteikumu 23. un 24. punktā minēto informācijas sistēmu pakalpju detalizētie apraksti, kas ietver vismaz pakalpes nosaukumu, pakalpes pieprasījumā iekļauto datu uzskaitījumu, pakalpes darbības rezultātā iekļauto datu uzskaitījumu un kļūdu apstrādi, ir publicēti e-izziņu sistēmas informācijas sistēmu pakalpju katalogā.

**VI. Noslēguma jautājums**

1. Noteikumi stājas spēkā 2014.gada 1.janvārī.

Ministru prezidents V.Dombrovskis

|  |  |
| --- | --- |
| vides aizsardzības un reģionālās attīstības ministra vietā -ekonomikas ministrsIesniedzējs: | D.Pavļuts |
| vides aizsardzības un reģionālās attīstības ministra vietā -ekonomikas ministrs | D.Pavļuts |
| Vīza:valsts sekretārs | A.Antonovs |

|  |
| --- |
| 2013.12.11. 9:39 |
| 1966 |
| K.Jankovska66016552, kristine.jankovska@varam.gov.lv |